CELEX: 32014R0264
Language: fi
Date: 2014-03-14 00:00:00
Title: Komission asetus (EU) N:o 264/2014, annettu 14 päivänä maaliskuuta 2014 , Euroopan parlamentin ja neuvoston asetuksen (EY) N:o 1333/2008 liitteen II muuttamisesta polyvinyylipyrrolidoni-vinyyliasetaattikopolymeerin kiinteissä ravintolisissä tapahtuvan käytön osalta sekä komission asetuksen (EU) N:o 231/2012 liitteen muuttamisesta sen eritelmien osalta  ETA:n kannalta merkityksellinen teksti

15.3.2014   
            
            
               FI
            
            
               Euroopan unionin virallinen lehti
            
            
               L 76/22
            
         
      KOMISSION ASETUS (EU) N:o 264/2014,
   annettu 14 päivänä maaliskuuta 2014,
   Euroopan parlamentin ja neuvoston asetuksen (EY) N:o 1333/2008 liitteen II muuttamisesta polyvinyylipyrrolidoni-vinyyliasetaattikopolymeerin kiinteissä ravintolisissä tapahtuvan käytön osalta sekä komission asetuksen (EU) N:o 231/2012 liitteen muuttamisesta sen eritelmien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan, 14 artiklan ja 30 artiklan 5 kohdan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Komission asetuksessa (EU) N:o 231/2012 (3) vahvistetaan eritelmät asetuksen (EY) N:o 1333/2008 liitteissä II ja III luetelluille elintarvikelisäaineille, mukaan lukien väri- ja makeutusaineet.
            
         
               (3)
            
            
               Kyseiset luettelot voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai asiaa koskevan hakemuksen johdosta.
            
         
               (4)
            
            
               Polyvinyylipyrrolidoni-vinyyliasetaattikopolymeerin käytön hyväksymisestä kiinteissä ravintolisissä sidonta-aineena/pintakäsittelyaineena esitettiin hakemus 6 päivänä lokakuuta 2009. Hakemus asetettiin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (5)
            
            
               Euroopan elintarviketurvallisuusviranomainen arvioi polyvinyylipyrrolidoni-vinyyliasetaattikopolymeerin (4) turvallisuutta elintarvikkeiden lisäaineena ja tuli siihen tulokseen, että polyvinyylipyrrolidoni-vinyyliasetaattikopolymeerin käyttö kiinteissä ravintolisissä sidonta-aineena/pintakäsittelyaineena ei todennäköisesti aiheuta turvallisuusriskiä, kun sitä käytetään esitetyissä käyttötarkoituksissa.
            
         
               (6)
            
            
               Teknologisista syistä on tarpeen lisätä polyvinyylipyrrolidoni-vinyyliasetaattikopolymeeriä selluloosapohjaisiin komponentteihin ravintolisissä. Se vahvistaa muodostuvaa kalvoa, lisää pinnoitteen levittämisnopeutta ja edistää kalvon kiinnittymistä. Se myös mahdollistaa jatkuvan pinnoitusprosessin ja vähentää näin pinnoitusprosessiin kuluvaa aikaa. Tämän vuoksi on aiheellista sallia kyseisen lisäaineen käyttö kiillotusaineena kiinteissä ravintolisissä ja antaa polyvinyylipyrrolidoni-vinyyliasetaattikopolymeerille E-numero E 1208.
            
         
               (7)
            
            
               Polyvinyylipyrrolidoni-vinyyliasetaattikopolymeerin (E 1208) eritelmät olisi sisällytettävä asetukseen (EU) N:o 231/2012, kun se sisällytetään asetuksen (EY) N:o 1333/2008 liitteissä II ja III vahvistettuihin unionissa hyväksyttyjen elintarvikelisäaineiden luetteloihin ensimmäisen kerran.
            
         
               (8)
            
            
               Sen vuoksi asetusta (EY) N:o 1333/2008 ja asetusta (EU) N:o 231/2012 olisi muutettava.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen I mukaisesti.
   2 artikla
   Muutetaan asetuksen (EU) N:o 231/2012 liite tämän asetuksen liitteen II mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä maaliskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
   
      (4)  EFSA Journal (2010) 8(12):1948.
   
      LIITE I
      Muutetaan asetuksen (EY) N:o 1333/2008 liite II seuraavasti:
      
                  1)
               
               
                  Lisätään B osan 3 kohdassa ”Muut lisäaineet kuin väri- ja makeutusaineet” olevan lisäainetta E 1207 Anioninen metakrylaattikopolymeeri koskevan kohdan jälkeen uusi kohta seuraavasti:
                  
                              ”E 1208
                           
                           
                              Polyvinyylipyrrolidoni-vinyyliasetaattikopolymeeri”
                           
                        
            
                  2)
               
               
                  Lisätään E osan elintarvikeryhmässä 17.1 ”Ravintolisät kiinteässä muodossa, myös kapselit, tabletit ja vastaavat, paitsi pureskeltavassa muodossa olevat” olevan lisäainetta E 1207 Anioninen metakrylaattikopolymeeri koskevan kohdan jälkeen uusi kohta seuraavasti:
                  
                               
                           
                           
                              ”E 1208
                           
                           
                              Polyvinyylipyrrolidoni-vinyyliasetaattikopolymeeri
                           
                           
                              100 000”
                           
                           
                               
                           
                           
                               
                           
                        
            
   
      LIITE II
      Lisätään asetuksen (EU) N:o 231/2012 liitteessä olevan elintarvikelisäainetta E 1207 (Anioninen metakrylaattikopolymeeri) koskevan kohdan jälkeen kohta seuraavasti:
      
         ”E 1208 POLYVINYYLIPYRROLIDONI-VINYYLIASETAATTIKOPOLYMEERI
         
         
                     
                        Synonyymit
                     
                  
                  
                     Copolyvidon; copovidone; 1-vinyyli-2-pyrrolidoni-vinyyliasetaattikopolymeeri; 2-pyrrolidinoni, 1-etenyyli-, polymeeri etenyyliasetaatin kanssa
                  
               
                     
                        Määritelmä
                     
                  
                  
                     Se on tuotettu vapaiden radikaalien kopolymerisaatioreaktiolla N-vinyyli-2-pyrrolidonista ja vinyyliasetaatista 2-propanoliliuoksessa. Reaktio käynnistetään ns. radikaalien initiaattoreiden avulla.
                  
               
                     Einecs
                  
                  
                      
                  
               
                     Kemiallinen nimi
                  
                  
                     Etikkahappo, etenyyliesteri, polymeeri 1-etenyyli-2-pyrrolidinonin kanssa
                  
               
                     Kemiallinen kaava
                  
                  
                     (C6H9NO)n.(C4H6O2)m
                     
                  
               
                     Keskimääräinen viskositeettiin perustuva molekyylipaino
                  
                  
                     26 000–46 000 g/mol
                  
               
                     Pitoisuus
                  
                  
                     Typpipitoisuus 7,0–8,0 prosenttia
                  
               
                     
                        Kuvaus
                     
                  
                  
                     Fyysistä olomuotoa voidaan kuvata valkoisesta kellertävän valkoiseksi jauheeksi tai hiutaleiksi, joiden keskimääräinen hiukkaskoko on 50–130 μm.
                  
               
                     
                        Tunnistaminen
                     
                  
               
                     Liukoisuus
                  
                  
                     Liukenee hyvin veteen, etanoliin, eteenikloridiin ja eetteriin
                  
               
                     Infrapuna-absorptiospektroskopia
                  
                  
                     Tunnistetaan
                  
               
                     Eurooppalainen väritesti (BY-väri)
                  
                  
                     Vähintään BY5
                  
               
                     K-arvo (1) (1 % kiintoainetta vesiliuoksessa)
                  
                  
                     25,2–30,8
                  
               
                     pH
                  
                  
                     3,0–7,0 (10-prosenttisessa vesiliuoksessa)
                  
               
                     
                        Puhtaus
                     
                  
               
                     Vinyyliasetaatti-ainesosa kopolymeerissä
                  
                  
                     Enintään 42,0 %
                  
               
                     Vapaa vinyyliasetaatti
                  
                  
                     Enintään 5 mg/kg
                  
               
                     Kokonaistuhka
                  
                  
                     Enintään 0,1 %
                  
               
                     Aldehydi
                  
                  
                     Enintään 2 000 mg/kg (asetaldehydinä)
                  
               
                     Vapaa N-vinyylipyrrolidoni
                  
                  
                     Enintään 5 mg/kg
                  
               
                     Hydratsiini
                  
                  
                     Enintään 0,8 mg/kg
                  
               
                     Peroksidipitoisuus
                  
                  
                     Enintään 400 mg/kg
                  
               
                     2-Propanoli
                  
                  
                     Enintään 150 mg/kg
                  
               
                     Arseeni
                  
                  
                     Enintään 3 mg/kg
                  
               
                     Lyijy
                  
                  
                     Enintään 2 mg/kg
                  
               
                     Elohopea
                  
                  
                     Enintään 1 mg/kg
                  
               
                     Kadmium
                  
                  
                     Enintään 1 mg/kg
                  
               
      
         (1)  K-arvo: dimensioton indeksi, joka lasketaan laimennettujen liuosten kinemaattisen viskositeetin mittauksista ja jota käytetään osoittamaan polymeerin todennäköistä polymeroitumisastetta tai molekyylikokoa.”